recursal/SuperWikiNEXT-32B huggingface dataset:
**عمر بن عبد العزیز کی قبر** دولت امویہ کے آٹھویں خلیفہ عمر بن عبد العزیز کا مقبرہ ہے جنھیں خلفائے راشدین میں شمار کیا جاتا ہے اور "عمر ثانی" کا لقب دیا جاتا ہے۔ سنہ61ھ / 682ء میں ولادت ہوئی اور 101ھ / 720ء میں وفات پائی، تقریباً 38 برس کی عمر پائی اور ان کی خلافت کی مدت 29 مہینے اور کچھ دن رہی۔ ان کا مقبرہ سوریہ کے ادلب میں واقع شہر معرۃ النعمان کے مشرق میں واقع ایک گاؤں "دیر شرقی" میں موجود ہے۔

جائے وقوع
---------

یہ مقبرہ سوریہ کے ایک گاؤں دیر شرقی میں واقع ہے جو خطہ ادلب کے شہر معرۃ النعمان کے مشرق میں واقع ہے۔ مزار کی عمارت ایک قدیم عمارت ہے جو مملوک دور سے ملتی ہے، نوے کی دہائی تک یہ مقبرہ نظر انداز ہی رہا پھر جب وزارت نوادرات و عجائب گھر قائم ہوا اور "معرۃ النعمان میوزیم" کے نگراں محقق کامل شحادہ کی کوششوں سے پوری عمارت کی بحالی ہوئی اور مزار کے صحن میں ایک گنبد تعمیر کیا گیا۔ اس کے آس پاس ایک عوامی پارک قائم بنا دیا گیا ہے تاکہ اس انصاف پرور عادل, متقی و پرہیز گار خلیفہ جسکا تقویٰ ضرب المثل ہے کہ مقبرہ کی زیارت کو آنے والے تمام ممالک کے زائرین اور سیاح وہاں سے قبر کی زیارت کر سکیں۔

قبر کے مقام کا تعین
-------------------

شامی محقق کامل شحادہ نے مزار کے صحیح مقام کے تعین کے لئے مطالعہ و تحقیق کی ، اور اس تحقیق کے ذریعہ وہ دیر شرقی (معرۃ النعمان شہر کے مشرق میں واقع) گاؤں میں مقبرہ کا عین مقام کا پتہ لگانے میں کامیاب ہوئے اور پھر انہیں خلیفہ عمر بن عبد العزیز کی قبر ملی۔ اس جگہ کا پتہ لگانے کے بعد محقق کامل شحادہ نے مقبرہ کی از سر نو تعمیر اور اس پر ایک گنبد تعمیر کرنے کے لئے وزارت نوادرات و عجائب گھر سے منظوری اور بجٹ حاصل کی اور اس کو پھر سے تب تک بحال کیا جب تک کہ یہ بہت اچھا نہ ہو اور اصلی حالت میں واپس نہ آجائے۔

مقبرہ کی تباہی و بے حرمتی
-------------------------

28 جنوری 2020 کو ایرانی ملیشیاؤں اور شام کی اسدی فوج نے شامی جیش الحر کے جنگجوؤں کے ساتھ ہوئی جھڑپ کے بعد معرۃ النعمان شہر میں داخل ہوئے اور اس مقبرہ کو بھی نذر آتش کر دیا تھا۔

حوالہ جات
---------

1. ↑  معجم البلدان ج2 ص 517
2. ↑  "موقع: قوات الأسد تحرق ضريح الخليفة عمر بن عبد العزيز (صورة)". *عربي21*. الثلاثاء، 28 يناير 2020 11:00 م. 29 جنوری 2020 میں اصل سے آرکائیو شدہ. اخذ شدہ بتاریخ 29 جنوری 2020.  الوسيط `|مسار أرشيف=` تم تجاهله (معاونت); الوسيط `|عنوان=` تم تجاهله (معاونت); الوسيط `|تاريخ=` تم تجاهله (معاونت); الوسيط `|مسار=` تم تجاهله (معاونت); الوسيط `|تاريخ الوصول=` تم تجاهله (معاونت); الوسيط `|تاريخ أرشيف=` تم تجاهله (معاونت); الوسيط `|موقع=` تم تجاهله (معاونت); تحقق من التاريخ في: `|date=` (معاونت)
**بگراوا** شمالی بھارت کی ریاست اتر پردیش کے مشہور شہر مراد آباد کا ایک مسلم اکثریتی آبادی والا گاؤں ہے۔ کچھ ہندو دھرم کے لوگ بھی رہتے ہیں ۔ بگراوا میں ہندو مسلم ایک دوسرے کے ساتھ مل جل کر رہتے ہیں ۔ کبھی بھی ہندو مسلم فساد دیکھنے کو نہیں ملتا۔ اسی لیے ہندو مسلم بھائی چارگی کے لیے بلاری بلاک میں بگراوا کی مثال دی جاتی ہے۔

محل وقوع
--------

یہ ذیلی ضلعی صدر مقام بلاری سے 6 کیلو میٹر کے فاصلے پر واقع ہے۔ یہ مرادآباد ضلعی صدر مقام مراد آباد سے 24 کیلو میٹر دور ہے۔ 2009ء کی شماریات کی رو سے گاؤ ایک گرام پنچایت بھی ہے۔

اس گاؤں کا کل جغرافیائی رقبہ 170 ہیکٹیر ہے۔ یہاں کی کل آبادی 2,906 ہے۔ یہاں 422 گھر ہے۔ بگراوا سے قریب تر شہر بلاری ہے۔

### آبادی کی تقسیم

| مرد | خواتین | کل آبادی |
| --- | --- | --- |
| 1,520 | 1,386 | 2,906 |

حمل و نقل
---------

ریل

| ریلوے اسٹیشن | فاصلہ |
| --- | --- |
| کُندَرکی اسٹیشن | 4.8 کیلو میٹر |
| سیرسی مخدوم پور | 19.1 کیلو میٹر |
| مراد آباد ریلوے اسٹیشن | 19.5 کیلو میٹر |
| اٹرام پور ریلوے اسٹیشن | 22.1 کیلو میٹر |
| رام پوری ریلوے اسٹیشن | 22.1 کیلو میٹر |

ہوائی اڈے

| ہوائی اڈا | فاصلہ |
| --- | --- |
| مراد آباد ہوائی اڈا | 19.0 کیلو میٹر |
| بریلی ہوائی اڈا | 65.5 کیلو میٹر |
| پٹنا نگر ہوائی اڈا | 74.1 کیلو میٹر |

حوالہ جات
---------

1. ↑
2. ↑
عمران خان کی والدہ جن کے نام سے شوکت خانم میموریل ہسپتال منسوب ہے،

فائل:Shoukat khanum (cropped).jpgشوکت خانم

خاندان
------

شوکت خانم کا برکی پٹھان خاندان جالندھر کی بستی نو میں آباد تھا ان کے والد احمد حسن خان تقسیم سے پہلے بیوروکریٹ تھے، جنھوں نے برٹش انڈیا میں 30 سال تک بطور ڈپٹی کمشنر، سیٹلمنٹ کمشنر اور مجسٹریٹ کی حیثیت سے خدمات انجام دیں۔ شوکت خانم کی والدہ امیر بانو بھی اعلیٰ تعلیم یافتہ مگر مکمل گھریلو خاتون تھیں۔
ان کے تین بہن بھائی نعیمہ خانم، اقبال جان اور احمد رضا خان بھی وہیں پیدا ہوئے۔ احمد حسن خان 1937ء سے 1940ء تک میانوالی کے ڈپٹی کمشنر بھی رہے۔ ریٹائرمنٹ کے بعد انھوں نے جالندھر سے 194 کلومیٹر دور ایک سیاحتی مقام ڈلہوزی میں خوبصورت مینشن خریدا

پانچ سال کے بعد ہی انھیں دل کا شدید دورہ پڑا اور وہ اپنے چھوٹے بھائی محمد زمان خان کے گھر لاہور منتقل ہو گئے جو اس زمانے میں لاہور کے کنارے ایک وسیع و عریض گھر تعمیر کر چکے تھے۔ اس زمانے میں اس علاقے میں کھیت ہوا کرتے تھے اور علاقے کا واحد گھر ایک فارم ہاؤس کا منظر پیش کرتا تھا۔

بعد میں جب ارد گرد اور بھی گھر بن گئے تو یہ علاقہ زمان خان کی نسبت سے زمان پارک کہلایا۔ زمان خان 1940ء میں لاہور منتقل ہوئے تھے اور وہ لاہور کے پوسٹ ماسٹر جنرل تھے۔ اس علاقے میں گھر بنانے کا مقصد یہاں سے ایچی سن کالج، جو اس زمانے میں چیفس کالج کہلاتا تھا، کے نزدیک ہونا تھا جہاں زمان خان کے بچے پڑھتے تھے۔ شوکت خانم بھی اپنے بیمار والد کی دیکھ بھال کے لیے جالندھر سے لاہور آ گئیں۔
شوکت خانم کی ایک بہن نعیمہ خان کی شادی گورنمنٹ لدھیانہ کالج کے پرنسپل اور مشہور کرکٹ کھلاڑی ڈاکٹر جہانگیر خان سے 1942ء میں ہو چکی تھی۔ چھ فٹ سے لمبے جہانگیر خان نے 1930ء میں لارڈز میں ہونے والے ہندوستان کے پہلے ٹیسٹ میچ میں ہندوستان کی طرف سے حصہ لیا تھا۔

ڈاکٹر جہانگیر خان بھی تقسیم کے وقت پاکستان منتقل ہو گئے تھے۔ 1949ء میں جب ان کا تقرر ساہیوال میں ہوا تو اکرام اللہ نیازی کے بہنوئی بطور پولیس انسپکٹر ساہیوال میں ہی تعینات تھے۔ اکرام اللہ کی بہن نے نعیمہ سے اس کی بہن کا رشتہ مانگا۔ انھوں نے اپنے والد احسن خان سے رابطہ کیا جو زمان پارک میں مقیم تھے۔ اکرام اللہ ان دنوں سول انجینیئر کی حیثیت سے حکومت پنجاب میں ملازم تھے۔ دونوں خاندانوں میں صلاح مشورے سے یہ شادی طے ہو گئی اور نومبر 1949ء میں شوکت خانم اور اکرام اللہ خان نیازی رشتہ ازدواج میں بندھ گئے۔

پیدائش
------

شوکت خانم کی پیدائش جالندھر کی بستی نو میں 1927ء کو ہوئی

وفات
----

شوکت خانم نے 10 فروری 1985ء کو وفات پائی ،

قبر شوکت خانم
ایک گاؤں کا آلودہ اور کیچڑ سے بھرا پانی جس صفائی در کار ہے۔
**صاف صفائی** یا **صفائی** (انگریزی: Cleanliness) ایک مجرد کیفیت ہے جو صاف رہنے اور جراثیم، گندگی، کچرے یا غلاظت سے دوری ہے۔ یہ ایک عادت ہے جس سے کہ صاف صفائی کی کیفیت حاص کی ائے اور یہ کیفیت بنی رہے۔ 

  

طبی نقطۂ نظر سے بھی تحقیق و جستجو کے بعد ہمیں یہ بتاتی ہے کہ گندگی سے وائرس اور جراثیم پیدا ہوتے ہیں جو کئی جان لیوا بیماریوں کا سبب بن جاتے ہیں۔ ستر فیصد کے قریب انسانی اور حیوانی بیماریوں کا سبب غلاظت اور گندگی ہے۔ حکومتوں کا بھی فرض بنتا ہے کہ صفائی کا اہتمام کریں۔ گندہ پانی پینے سے بھی امراض پیدا ہوتے ہیںلہٰذا رعایا کیلئے صاف پانی کا انتظام کریں۔ لیکن اس کے ساتھ ساتھ جہاں بھی ہم رہ رہے ہوں اپنے گھروں اور ارد گرد کی صفائی ہماری انفرادی اور اجتمائی ذمہ داری بھی ہے۔ بچوں میں بیماریوں سے بچائو کیلئے قوت مدافعت کم ہوتی ہے۔لہٰذا گندگی کی صورت میں بیماریوں کا زیادہ تر اثر پھول جیسے بچوں کی صحت پر ہوتا ہے۔ ماحول کے ساتھ ساتھ کھانے پینے میں صفائی کا خیال رکھنا ازحد ضروری ہے۔ کھانے پینے کے اشیائی مواد سے لے کر کچن اور برتنوں کی صفائی کی حفظان صحت کے اصولوں کے مطابق بہت اہمیت ہے۔ ورنہ اس گندگی سے پیچیدہ امراض جنم لے کر باعث پریشانی بنتے ہیں۔پانی اور کوڑا کرکٹ کئی دنوں تک ایک جگہ پڑے رہیں تو اس کی غلاظت سے ایسے موذی مچھر اور خطرناک جراثیم پیدا ہوتے ہیں جو جان لیوا امراض کا سبب بنتے ہیں۔

حوض یا باولی میں بارش کا پانی ہوتا ہے، اس لیے حوض سے جمع ہونے والے پانی کو پینے کے قابل نہیں سمجھا جاتا، یعنی یہ انسانی استعمال کے لیے موزوں نہیں ہے۔ بارش کے پانی میں دھول، کاجل، سلفیٹ، امونیم اور نائٹریٹ ہو سکتا ہے۔ تاہم، ہم اپنی روزمرہ زندگی میں جو پانی استعمال کرتے ہیں اس کا زیادہ تر پینے کے قابل ہونا ضروری نہیں ہے۔ یعنی بارش کا پانی اب بھی بہت سے گھریلو کاموں کے لیے استعمال کیا جا سکتا ہے، جیسے کاروں، مشینوں، فرشوں، گھر کے پچھواڑے، فٹ پاتھ، پودوں کی آبپاشی، باغات اور فلشنگ، وغیرہ اگرچیکہ پینے کے لیے یہ پانی صاف نہیں ہے۔

مزید دیکھیے
-----------

*

حوالہ جات
---------

1. ↑
2. ↑
|  |  |
| --- | --- |
|  | ***جاوید*** کے لغوی معنوں کے لئے ویکی لغت میں دیکھیے۔ |



|  |  |
| --- | --- |
|  | ***جاوید*** کے لغوی معنوں کے لئے ویکی لغت میں دیکھیے۔ |

'*جاوید* اصلاً فارسی زبان کا لفظ ہے جس کے معنی ابدی، پائے دار اور ہمیشہ رہنے والے کے ہیں۔

==نام کا پہلا حصہ==\* جاوید اختر (پیدائش 1945)، شاعر،مکالمہ نگار اور بھارتی فلمی منظرنگار\* موسی جاوید چوہان (پیدائش 1948)، کینیڈا میں پاکستان کے سابق ہائی کمشنر\* جاوید احمد غامدی (پیدائش 1951)، پاکستانی مسلمان عالم دین اور مفسر\* جاوید شیخ (پیدائش 1954)، پاکستانی اداکار، ڈائریکٹر اور پروڈیوسر\* جاوید میانداد (پیدائش 1957)، سابق پاکستانی کرکٹ کھلاڑی\* جاوید راہی (پیدائش 1970)، بھارتی شاعر، نقاد اور عالم\* جاوید قدیر (پیدائش 1976)، سابق پاکستانی کرکٹ کھلاڑی\* جاوید کریم (پیدائش 1979)، بنگلہ دیشی-جرمن نژاد امریکی کمپیوٹر پروگرامر اور شریک بانی یوٹیوب\* جاوید علی، بھارتی پس منظر گلوکار\* جاوید برکی، پاکستانی کرکٹ کھلاڑی\* جاوید چوہدری، پاکستانی اخبار کے کالم نگار\* جاوید اقبال، پاکستان کی سپریم کورٹ کے جسٹس اور بلوچستان ہائی کورٹ کے سابق چیف جسٹس\* مخدوم جاوید ہاشمی، پاکستانی سیاست دان

نام کا آخری جز
--------------

پاکستان\* ناصر جاوید (پیدائش 1966)، پاکستانی پیدائش امریکی کرکٹ کھلاڑی\* عاقب جاوید (پیدائش 1972)، پاکستانی کرکٹ کھلاڑی اور کوچ\_
* سانچہ:جاوید اختر پورنوی (پیدائش 1996) ہندستان سیرت نگار ومضمون نگار

==مزید دیکھیے==\* حیات جاوید، الطاف حسین حالی کی لکھی ہوئی، سر سید احمد خان کی سوانح حیات\* جاوید نامہ، شاعر اور فلسفی، محمد اقبال کی فارسی شاعری میں مثنوی۔

حوالہ جات
---------

1. ↑  نام کی تاریخ اور جاوید کی اصل;
;
Persian name derived from the word jawid;
Javed at behindthename.com;
Steingass، *A Comprehensive Persian-English Dictionary* s.v. جاود آرکائیو شدہ 2013-08-11 بذریعہ archive.today

|  |  |
| --- | --- |
| Disambiguation icon |  یہ ایک ضد ابہام صفحہ ہے، جو ایک جیسے ناموں والے افراد کی فہرست پر مشتمل ہے۔ اگر آپ کسی اندرونی ربط کے ذریعہ یہاں پہنچے ہیں تو براہ کرم گزشتہ صفحہ پر واپس جاکر اُس ربط کو درست فرما دیں تاکہ وہ متعلقہ مضمون سے مربوط ہو جائے۔  |
ڈنمارک آزادی صحافت کا جزوی طور پر قائل ہے۔ 2005ء میں اس کے ایک مشہور اخبار نے حضرت محمد صلی اللہ علیہ و آلہ وسلم کے بارے میں اہانت آمیز تصاویر شائع کیں جس کی ابتدا میں ڈنمارک کی حکومت نے آزادی صحافت کے نام پر تائید کی۔ مسلمانوں نے بین الاقوامی سطح پر شدید احتجاج کیا۔ ایران نے ردِ عمل کے طور پر ہالوکاسٹ کے بارے میں ایک کارٹون مقابلے کا بھی اعلان کیا۔ اس وقت ڈنمارک پر کوئی اثر نہ ہوا۔ مگر جب مسلم دنیا خصوصاً مشرق وسطیٰ نے ڈنمارک کی اشیاء کا بائیکاٹ کیا تو ڈنمارک نے گھٹنے ٹیک دیے اور اس کے وزیر نے معافی مانگی مگر 2008ء میں ان کے اخباروں نے دوبارہ یہ اہانت آمیز تصاویر شائع کیں جس پر مسلمانوں کا احتجاج تا حال جاری ہے۔
دوسری طرف ڈنمارک کے اخبارات نے ایران میں ہالوکاسٹ سے متعلق کارٹونوں کی کوئی تصاویر نہیں چھاپی۔ اور ہالوکاسٹ سے متعلق خود بھی کوئی کارٹون نہیں بنوائے جیسا کہ انھوں نے اعلان کیا تھا۔ اس سے ڈنمارک میں آزادی صحافت کا دہرا معیار سامنے آتا ہے۔

ڈنمارک کے قانونِ صحافت کے سیکشن 266۔ ب کے مطابق کسی انسان کی توہین یا اس کو دھمکی جو چاہے عوامی طور پر ہو یا اس کی نسل، جلد کے رنگ، قومیت، چہرے یا جنس کی بنیاد پر ہو، ایک جرم ہے۔ مگر ان کی عدالت کے مطابق ہالوکاسٹ تو اس ذیل میں آتا ہے مگر یہ اہانت آمیز کارٹون نہیں۔

اس کے علاوہ 2003ء میں جیلاندپوستن نامی اخبار (جس نے یہ کارٹون چھاپے تھا) نے حضرت عیسیٰ علیہ السلام کے کارٹون چھاپنے سے انکار کر دیا تھا کیونکہ اس سے ان کی توہین ہوتی تھی۔

حوالہ جات
---------
کھچی ایک راجپوت ذات ہے۔
کھچی

کھچی قوم کی اکثریت ملتان اور ساہیوال کے درمیانی علاقوں میں آباد ہیں ۔ جھنگ اور لاہور کے اضلاع میں بھی یہ کافی تعداد میں آباد ہیں ۔ جبکہ ان کے بے شمار خاندان گوجرانوالہ ، شاہ پور سرگودھا اور بہاولپور کے اضلاع میں آباد ہیں ۔ علاوہ ازیں ان کے خاندان ضلع جہلم ، گجرات اور مظفر گڑھ میں بھی پائے جاتے ہیں ۔ پنجاب کے یہ لوگ ڈیرہ اسماعیل خان اور ڈیرہ غازی خان میں بھی آباد۔

نسب و نسب کے لحاظ سے کھچی راجپوت ہیں ۔ ان کے جد امجد کا نام کھچی یا کھچی خان بتایا جاتا ہے ۔ یہ شخص اجمیر کا حاکم تھا اور دربار دہلی میں بھی اس کی رسائی تھی ۔ جب دہلی کے چوہان راجپوت حکمرانوں کو مسلم حملہ آوروں کے ہاتھوں شکست ہو گئی تو اس کھچی کی اولادیں بھی بکھر گئیں ۔ تاہم مغل حکمرانوں کے دور میں کھچی کی اولادوں میں  سے رو شخص جن کے نام سیسان اور وادان بنائے جاتے ہیں آپس میں سگے بھائی نقل مکانی کرکے ملتان میں وارد ہوئے۔ ملتان میں آ کے علاقے میں آکر سیسان نے فدہ گاؤں آباد کیا جبکہ وادان نے شیر گڑھ کی بنیاد ڈالی ۔ اس علاقہ میں اس قوم نے جوئیہ قوم کے ساتھ جنگ بھی کی تھی ۔ اس دور میں ان کے سرداروں کے نام لونا کھچی، سخی دلیل خان اور علی خان تھے ۔ کھچی قوم میں ان تینوں سرداروں کے نام آج بھی عزت و احترام سے لیے جاتے ہیں ۔

ایک اور روایت اس قوم کی مغربی پنجاب میں آباد کاری کے متعلق یہ بھی ملتی ہے کہ مغل دور حکومت میں ان کے دو سردار حسین خان اور حاجی فتح خان پہلے پہل اس علاقہ میں آئے تھے ۔ یہ دونوں سردار آپس میں سگے بھائی تھے اور مغل فوج کے عہدیدار بھی تھے ۔ ان دونوں بھائیوں کو کسی مغل حکمران نے مغربی پنجاب میں بلوچوں کی سرکوبی کے لیے روانہ کیا تھا ۔ ان دونوں نے بلوچوں کو شکست دی اور پھر یہیں آباد ہو گئے ۔ بہر کیف یہ واقعہ تاریخ کی کسی کتاب میں ہمیں نہیں ملتا ۔ ممکن ہے ان کے دو سرداروں سیسان اور وادان نے مغل دور میں اسلام قبول کیا ہو اور ان کے اسلای نام حسین خان اور فتح خان رکھے گئے ہوں ؟

سکھوں کے دور میں بھی قوم کی سکھوں سے لڑائی مشہور ہے ۔ انھوں نے سکھوں کے سردار گنڈا سنگھ اور جھنڈا سنگھ کا بھی بڑی پامردی سے مقابلہ کیا تھا ۔ یہ الگ بات کہ اس جنگ میں انھیں بے حد جانی نقصان اٹھانا پڑا تھا ۔ کھچی قوم اب بھی میلسی اور اس کے نواحی علاقوں میں کافی تعداد میں آباد ہے اور اس علاقے میں سماجی لحاظ سے انھیں نمایاں و بلند مقام حاصل ہے ۔ انگریز دور میں ان کے سردار نور محمد آف فدہ اور اعظم خان آف علی واہ کافی مشہور تھے ۔ تحصیل میلسی ضلع ملتان کے کھچی قوم کے خاندانوں میں یہ روایت مشہور ہے کہ وہ لوگ ساہن پال نامی ایک شخص کی اولاد ہیں۔

اور پلے پہل حکیم کھچی میں آباد ہوئے تھے ۔ بعد میں ان کے خاندان کے ایک بزرگ صوبیدار رائے لونا یہاں آکر مقیم ہوئے تھے ۔ مغل بادشاہوں کے عہد میں ان کے سرداروں نے کافی عروج حاصل کیا تھا ۔ ان کے سردار حسین خان بھی اور حاجی فتح خان کھچی نے مغل دور میں بلوچوں کے خلاف جنگی خدمات سر انجام دی تھیں ۔ میلسی کا شہر بھی اس قوم کے ایک بزرگ میلسی نامی نے آباد کیا تھا ۔ اس کے علاوہ کی دیگر مواضعات بشمول سرگانہ، فده، علی واہ غلام حسین، عمر کھچی ، حلیم کھچی، جنگل سکندر آباد، ڈهمکی و ترکی وغیرہ ان میں مشہور سردار علی خان کھچی نے علی واہ آباد کیا تھا ۔ انگریز دور میں زیلدار بھی رہے ہیں۔
**فرزانہ کابلی** (انگریزی: Farzaneh Kaboli)
(فارسی: فرزانہ کابلی‎

; پیدائش 2 مئی 1949(1949-05-02)، تہران میں) ایک ایرانی رقاصہ، کوریوگرافر اور اداکارہ ہے۔
وہ ایرانی لوک کلورک اور نیشنل ڈانس آرٹ میں ایک رہنما ہیں،  اور ایرانی تھیٹروں میں کوریوگرافی کی ماہر ہیں۔

ابتدائی زندگی
-------------

فرزانہ کابلی کی پیدائش اور پرورش تہران، ایران میں ہوئی۔ 
اس کے والدین دونوں موسیقار تھے۔ 
اس کے چچا علی اصغر گرمسیری تھے، جو ایرانی تھیٹر کے علمبردار تھے، اور اس کے چچا ہوشنگ شوکاتی ایک مشہور ایرانی گلوکار تھے۔

رقص
---

کابلی نے 18 سال کی عمر سے شروع کرتے ہوئے "ایرانی نیشنل اینڈ فوکلورک ڈانس اکیڈمی" میں تین سال تک تعلیم حاصل کی، یہ ایران کی نیشنل فوکلور سوسائٹی کا اسکول تھا۔ 
اکیڈمی نے دنیا کے بہترین ڈانس انسٹرکٹرز اور کوریوگرافرز کو تعلیم دینے کے لیے بلایا تھا اور انگلستان سے رابرٹ ڈی وارن اور ان کی اہلیہ جیکولین بنیادی انسٹرکٹر تھے۔ 
آخر کار وہ اسکول ڈانس کمپنی محلی کے لیے پرنسپل ڈانسر بن گئی۔ 

وہ انقلاب ایران سے پہلے ایک مشہور بیلرینا رہی تھیں، لیکن 1979ء میں اسے ایران میں رقص کرنے کی اجازت نہیں تھی۔ 
انقلاب کے بعد، اس نے اپنے تہران اپارٹمنٹ میں زیر زمین رقص کی تحریک کے حصے کے طور پر نجی رقص سکھانے کی کلاسیں شروع کیں۔ 
انقلاب کے بعد ڈانس پبلک میں پرفارم کرنے کا مطلب جیل یا جرمانے کا خطرہ تھا۔ 
1998ء کے موسم گرما میں، کابلی 22 سالوں میں پہلی بار ایران میں وحدت ہال میں اپنے طالب علموں کے ساتھ اسٹیج پر واپس آئیں۔ 
اس نے 1999ء میں اپنی ڈانس کمپنی ہریکت شروع کی اور سفارت خانوں میں تمام خواتین سامعین کے لیے پرفارم کیا۔ 
کابلی کے بہت سے قابل ذکر رقص کے طالب علم رہے ہیں، جن میں الدوز احمد زادہ، اور ادا مفتاحی شامل ہیں۔

اداکاری
-------

رقص کے علاوہ، کابلی ایک اداکارہ ہیں، جس کا آغاز انہوں نے انقلاب ایران کے بعد کیا۔ 
بطور اداکارہ ان کا پہلا اہم کردار ڈرامے میں تھا جس کا عنوان تھا: آل مائی سنز از آرتھر ملر، جس کی ہدایت کاری اکبر زنجان پور نے کی تھی۔ اس نے اس ڈرامے میں خسرو شکیبائی، ہادی مرزبان اور ثریا قاسمی جیسے اداکاروں اور اداکارہ نے ان کے ساتھ کام کیا۔ اس نے ہادی مرزبان کی پروڈکشن میموئرز آف دی ایکٹر ان اے سپورٹنگ رول (1982ء) میں اہم کردار ادا کیا۔

مزید دیکھیے
-----------

* رقاصہ

حوالہ جات
---------

1. ↑
2. 1 2 3 4 5  "Farzaneh-kaboli". WomenIran.com. 19 اکتوبر 2004 میں اصل سے آرکائیو شدہ. اخذ شدہ بتاریخ 03 مئی 2007.  الوسيط `|url-status=` تم تجاهله (معاونت)
3. ↑  Iran Daily – Arts & Culture – 01/15/06
4. 1 2 3  "What It's Like to Be a Dancer in the Islamic Republic of Iran". Dance Magazine (بزبان انگریزی). 2019-07-02. اخذ شدہ بتاریخ 26 اپریل 2021.  الوسيط `|url-status=` تم تجاهله (معاونت)
5. 1 2 3 4 5 6 7  Citron، Paula (اگست 7, 2008). "It's dance. Just don't call it that". The Globe and Mail. The Globe and Mail Inc. اخذ شدہ بتاریخ 26 اپریل 2021.  تحقق من التاريخ في: `|date=` (معاونت)
6. 1 2 3  Entekhabi-Fard، Camelia (May 2001). "Behind the Veil". Mother Jones (بزبان انگریزی). اخذ شدہ بتاریخ 26 اپریل 2021.  الوسيط `|url-status=` تم تجاهله (معاونت)
7. 1 2  Khorsand، Solmaz. "Iran – Schonungsloser Körpereinsatz". Österreich Politik – Nachrichten – Wiener Zeitung Online (بزبان جرمن). اخذ شدہ بتاریخ 26 اپریل 2021.
8. ↑  Farzaneh Kaboli
**ڈوروتھیا جورڈن** (انگریزی: Dorothea Jordan)
(پیدائش کے وقت اصل خاندانی نام  **بلنڈ**; 21 نومبر 1761ء – 5 جولائی 1816ء)، 
ایک اینگلو آئرش اداکارہ کے ساتھ ساتھ ایک درباری بھی تھیں۔ وہ پرنس ولیم، ڈیوک آف کلیرنس، بعد میں ولیم چہارم، مملکت متحدہ کی دیرینہ داشتہ تھی، اور ان کے دس ناجائز بچوں کی ماں تھی، جن میں سے سبھی نے کنیت فٹز کلیرنس رکھی تھی۔ وہ پیشہ ورانہ طور پر ڈوروتھیا فرانسس اور ڈوروتھیا جارڈن کے نام سے جانی جاتی تھیں، غیر رسمی طور پر ڈورا جارڈن تھیں، اور اسے عام طور پر مسز جارڈن اور مسز فٹز کلیرنس کے نام سے بھی جانا جاتا تھا۔

ابتدائی زندگی
-------------

ڈوروتھیا بلینڈ 22 نومبر 1761ء کو آئرلینڈ کے شہر واٹرفرڈ کے قریب پیدا ہوئی تھی، [2] اور اسی سال 5 دسمبر کو فیلڈز، مڈل سیکس میں سینٹ مارٹن میں بپتسمہ لیا گیا تھا۔ وہ فرانسس بلینڈ (1736ء - 2 جنوری 1778ء، ڈوور میں) اور اس کی داشتہ، گریس فلپس (1740ء - 1789ء ایڈنبرا میں) کے ہاں پیدا ہونے والے چھ بچوں میں سے تیسری تھی۔

اپریل 1774ء سے پہلے، جب وہ تیرہ سال کی تھیں، ڈوروتھیا جورڈن کے والد، جو اسٹیج ہینڈ کے طور پر کام کرتے تھے، نے ایک آئرش اداکارہ سے شادی کرنے کے لیے خاندان کو چھوڑ دیا۔ تاہم، اس نے خاندان کو معمولی رقم بھیج کر ان کی کفالت جاری رکھی۔ یہ الاؤنس اس شرط پر تھا کہ بچے اس کا آخری نام استعمال نہیں کریں گے۔ اس کے بعد اردن نے اپنی ماں کا پہلا نام فلپس اپنا لیا۔  

1790ء میں ڈوروتھیا جورڈن شہزادہ ولیم، ڈیوک آف کلیرنس، شاہ جارج سوم کے تیسرے بیٹے کی داشتہ بن گئی۔ اس کی ملاقات ڈری لین میں ہوئی تھی۔ اس نے پہلے اس کے ساتھ کلیرنس لاج اور بعد میں 1797ء میں بشی ہاؤس میں رہنا شروع کیا۔ ایک ساتھ ان کے دس ناجائز بچے تھے، جن میں سے سبھی نے کنیت فٹز کلیرنس تھی:

مزید دیکھیے
-----------

* اداکارہ

حوالہ جات
---------

1. 1 2  thepeerage.com — شائع شدہ از: 8 جنوری 2009
2. ↑
3. ↑  دائرۃ المعارف بریطانیکا آن لائن آئی ڈی:  — بنام: Dorothea Jordan — اخذ شدہ بتاریخ: 9 اکتوبر 2017 — عنوان : Encyclopædia Britannica
4. 1 2  پیرایج پرسن آئی ڈی:  — بنام: Dorothea Bland — اخذ شدہ بتاریخ: 9 اکتوبر 2017 — مصنف: ڈئریل راجر لنڈی  — خالق: ڈئریل راجر لنڈی
5. ↑  ایس این اے سی آرک آئی ڈی:  — بنام: Dorothea Jordan — اخذ شدہ بتاریخ: 9 اکتوبر 2017
6. ↑  عنوان : Kindred Britain
7. ↑
8. 1 2  "Jordan, Dorothy [real name Dorothy Phillips] (1761–1816), actress | Oxford Dictionary of National Biography". اوکسفرڈ ڈکشنری آف نیشنل بائیوگرافی (آن لائن ایڈیشن). اوکسفرڈ یونیورسٹی پریس. 2004. doi:10.1093/ref:odnb/15119.  (Subscription or UK public library membership required.)
اینکر رائل نیوز چینل۔ سپورٹس صحافی 

گل حمد بھٹی ستمبر 1947ء کو لاہور میں پیدا ہوئے۔ تعلیم مکمل کرنے کے بعد انہوں نے پہلے کمرشل ایئر لائنز کے پائلٹ کی تربیت حاصل کی لیکن اس میں دلچسپی ختم ہو گئی۔ پھر پاکستان ٹریڈ ڈویلپمنٹ کارپوریشن میں شعبہ تعلقات عامہ میں کام کیا ۔ بھٹی نے بعد میں کرکٹر (میگزین) میں شمولیت اختیار کرتے ہوئے اپنے حقیقی جنون یعنی کھیل کی صحافت کی طرف رجوع کیا ۔ شروع میں وہ لاہور سے کرکٹ کلب کے منظر نامے پر رپورٹنگ کرتے تھے ۔ بعد میں وہ اس رسالے کے ایڈیٹر بن گئے۔ انہوں نے عابد علی قاضی اور نعمان بدر کے ساتھ کرکٹ سٹیٹسٹین ایسوسی ایشن کا آغاز کیا۔. پاکستان میں بڑے پیمانے پر یہ خیال کیا جاتا ہے کہ بھٹی نے اپنی زندگی کے دوران پاکستانی کرکٹ کا سب سے جامع ڈیٹا بیس بنایا تھا اور اسے برقرار رکھا تھا۔ 1990ء میں بھٹی نے دی نیوز انٹرنیشنل (اخبار) میں بطور اسپورٹس ایڈیٹر شمولیت اختیار کی۔

1996ء میں اپنی اہلیہ رضیہ بھٹی کی وفات کے بعد بھٹی کی طبیعت خراب ہو گئی ۔ رضیہ بھٹی ہیرالڈ (پاکستان) اور بعد ازاں نیوز لائن (میگزین) کی ایڈیٹر بھی رہ چکی ہیں۔ گلے کے کینسر سے لڑنے کے بعد گل حمید بھٹی کو برین اسٹروک ہوا۔ وہ 4 فروری 2010ء کو 63 سال کی عمر میں دوسرے فالج کا شکار ہونے کے بعد انتقال کر گئے۔ انہیں بڑے پیمانے پر ایک اہم شخصیت سمجھا جاتا ہے جنہوں نے پاکستان میں کھیلوں کی صحافت میں ایک نئے دور کے آغاز میں مدد کی۔ گل کے کرکٹ کے شوق نے ان کے ساتھ ڈیل کرنے والے ہر شخص کو رگڑا،

مزید دیکھیے
-----------

* ارشاد بھٹی

حوالہ جات
---------
گلاسی ٹائیگر بٹر فلائی بنگلور کے ایک پھول کا رس چوستے ہوئے۔
**کرناٹک میں پھولوں کی کاشتکاری** کافی شہرت رکھتی ہے اور یہ کافی وسیع علاقے پر پھیلی ہوئی ہے۔ ریاست میں 18,000 ہیکٹیر علاقہ پھولوں کی کاشتکاری کے کام آتا ہے۔ یہ روایت تین سو سال سے بھی زیادہ عرصے سے مشہور ہے۔ دیوانہالی اور چکبالپور علاقہ جات میں رہائش پزیر *تیگلا برادری* پھولوں کی افزائش میں کافی شہرت رکھتی ہے۔

انجمن سازی
----------

2003ء میں *انٹرنیشنل فلاور آکشن بینگلور* (آئی ایف اے بی) نے، جو پھولوں کے کاشتکاروں کے زیر انتظام کمپنی ہے، ریاستی حکومت کے زیر انتظام *کرناٹک ایگرو انڈسٹریز کارپوریشن* (کے اے آئی سی) کی عمل آوری اپنے ہاتھوں میں لے لی۔

عالمی افق میں امتیازی موقف
--------------------------

کرناٹک کی عالمی محاذ پر پھولوں کی کاشتکاری پر پکڑ کا اندازہ اس بات سے لگایا جاتا ہے اس نے نیدر لینڈز میں قائم کمپنی شیر کو حاصل کرنے کی پہل کی ہے جو دنیا بھر میں گلابوں کی تیاری اور سربراہی میں سر فہرست ہے۔ شیر کا مجموعی کاروبار $50 ملین یا 220 کروڑ بھارتی روپیے ہے، جس پر مالکانہ حق رکھنے کا مطلب گلابوں کے عالمی بازار پر قبضہ ہے۔ شیر نے نہ صرف نیدر لینڈز بلکہ کینیا اور ایتھوپیا میں سبز گھر (گرین ہاؤز) قائم کیے جہاں سالانہ 600 ملین گلاب کی پیداوار تیار ہوتی ہے۔

ریاستی کاشت کاری
----------------

اعلٰی قدر و قیمت کی پھولوں کی فصلوں کو سبز گھروں یا گرین ہاؤزوں کاشت کاری کے مرحلے سے گذرنا ہوتا ہے جہاں وہ زیر نگرانی حالات، کیڑے مکوڑوں سے بچاؤ، امراض سے تحفظ اور ہوا اور رطوبت کے معاملوں میں بے حد احتیاط سے رکھے جاتے ہیں۔ جدید پھولوں کی کاشتکاری میں جن پھولوں کی مانگ پھیلی ہوئی ہے، ان گلاب، اینتھریم، گیربیرا، گلاڈیولی، آرکیڈ، کارنیشن اور برڈ آف پیراڈائس ہیں کو پولی ہاؤزوں میں اگائے جاتے ہیں۔

پھولوں سے جو مصنوعات بنتی ہیں، ان میں عطریات، مغربی طرز کے سینٹ اور قدرتی خضاب شامل ہیں۔ سوکھے پھول سجاوٹ کے کام آتے ہیں۔ جہاں تک کاروبار کی منفعت بخشی کی بات ہے، کوئی بھی شخص ایک لاکھ روپیے فی ہیکٹیر سالانہ سوکھے پھولوں سے کما سکتا ہے۔ نرسری کا کاروبار جو پودوں کے گملوں میں اُگائے جانے سے تعلق رکھتا ہے اور جس میں بیجوں کی کاشت بھی شامل ہے، یہ بھی کافی مقبول ہے اور منافع بخش بھی ہے۔

مزید دیکھیے
-----------

* بھارت میں زراعت
* بھارت میں بھارت میں زراعت

حوالہ جات
---------

1. 1 2 3 4  
Floriculture Industry in Karnataka

خارجی روابط
-----------

* ہندی اور انگریزی میں پھولوں کا چارٹ
**بین الاقوامی خطِ تاریخ** (international date line) ایک فرضی خط (لکیر) ہے، جو سطحِ زمین پر شمال سے جنوب تک نصف النہار اولیٰ (prime meridian) کے مخالف جانب (180 ڈگری کی دوری پہ) واقع ہے۔ ایک ہی وقت میں اس کے دونوں طرف دو مختلف تاریخیں ہوتی ہیں، یعنی مغربی حصے کی تاریخ مشرقی حصے کی تاریخ سے ایک دن آگے ہوتی ہے۔

180° درجہ کے طول البلد پر واقع بین الاقوامی خط تاریخ
بین الاقوامی خطِ تاریخ جاپان کے مشرق میں بحرالکاہل کے تقریباً وسط سے گزرتا ہے اور لگ بھگ 180 ڈگری کے طول البلد پر واقع ہے۔ نہ تو یہ خط بالکل سیدھا ہے اور نہ ہی اپنی اصل جگہ پر واقع ہے، کیونکہ بحرالکاہل میں کئی چھوٹے بڑے جزیرے ہیں اور اس خط کو کچھ مشرق یا مغرب کی طرف خم دے کر پورے جزیرے کو خط کے ایک طرف کر دیا گیا ہے، ورنہ ایک ہی جزیرے پر ایک ہی دن میں بیک وقت دو تاریخیں ہو جاتیں۔

دوران سفر اسے عبور کرنے سے تاریخ میں ایک دن کا فرق آ جاتا ہے۔ مثلا اگر کوئی 5 تاریخ کو بدھ کے دن اس خط پر مغرب سے مشرق کی طرف گذرے تو وہ اپنی گھڑی 24 گھنٹے یعنی پورا ایک دن پیچھے کر لیتا ہے اور اس طرح وہ دوبارہ منگل کے دن میں داخل ہو جاتا ہے اور تاریخ بھی ایک دن پیچھے چلی جاتی ہے یعنی 5 سے 4 ہو جاتی ہے۔

اس کے برعکس اگر کوئی 5 تاریخ کو بدھ کے دن اس خط پر مشرق سے مغرب کی طرف گذرے تو وہ اپنی گھڑی 24 گھنٹے یعنی پورا ایک دن آگے کر لیتا ہے اور اس طرح وہ جمعرات کے دن میں داخل ہو جاتا ہے اور تاریخ بھی ایک دن بڑھ جاتی ہے یعنی 5 سے 6 ہو جاتی ہے۔

مزید دیکھیے
-----------

* منطقۂ وقت
* روشنیروز بچتی وقت

حوالہ جات
---------



| * د
* ب
* ت
اصطلاحاتِ جغرافیہ |
| --- |
| کروی اصطلاحات | 
* طول بلد
* عرض بلد
* خط استوا
* خط سرطان
* خط جدی
* راس السرطان
* راس الجدی
* قطب
* قطب شمالی
* قطب جنوبی
* شمالی نصف کرہ
* جنوبی نصف کرہ
* منطقہ حارہ
* منطقہ معتدلہ
* منطقہ باردہ
* دائرہ قطب شمالی
* دائرہ قطب جنوبی
* دائرۃ العرض
* نصف النہار اولیٰ
* بین الاقوامی خط تاریخ
* منطقۂ وقت
* افقی زاویہ
* ارتفاع
* آفتاب نصف شب
* انوار قطبی
* قطب نما
* قطب سماوی
* دقیقہ
* ثانیہ

 |
| خاکی اصطلاحات | 
* بر اعظم
* بر صغیر
* جزیرہ
* جزیرہ نما
* صحرا
* ریگستان
* نخلستان
* بیاباں
* جنگل
* وادی
* درہ
* خاکنائے
* راس
* میدان
* دوآب
* دلدل
* سطح مرتفع
* کوہستان
* پہاڑ
* پہاڑی
* چوٹی
* چٹان
* سلسلہ کوہ
* غار
* سرنگ
* خندق
* آتشی چٹان
* آتش فشاں
* لاوائی گنبد
* بلندی
* زمین بند ملک

 |
| آبی اصطلاحات | 
* سمندر
* بحر
* بحیرہ
* خلیج
* سمندری کھائی
* آبنائے
* ساحل
* ساحلی پٹی
* دریا
* سنگم
* دہانہ
* دریائی دہانہ
* ڈیلٹا
* نہر
* ندی
* چشمہ
* آبشار
* جھرنا
* جھیل
* تالاب
* آبستان
* جسم آب
* بند
* کنواں
* بندرگاہ
* گلیشیئر
* ساحلی جھیل
* مرجانی جل پتھر

 |
| دیگر اصطلاحات | 
* قشر الارض
* غلاف زمین
* کرہ حجری
* کرہ ارض
* کرۂ ہوا
* کرہ سماوی

 |
| اقسام جغرافیہ | 
* زمینی جغرافیہ
* طبیعی جغرافیہ
* حیاتیاتی جغرافیہ
* انسانی جغرافیہ
* اقتصادی جغرافیہ
* سیاسی جغرافیہ
* فلکیاتی جغرافیہ
* ساحلی جغرافیہ
* شکلی جغرافیہ
* ارضی طبیعیات

 |
| 
* **Category زمرہ**
* **باب**
* **کومنز**

 |
**مہدی ظہیر** (پیدائش: 1927ء - وفات: 5 اپریل، 1988ء) پاکستان کے ممتاز شاعر، موسیقار، گلوکار اور براڈکاسٹر تھے جنہوں نے مشہور گیت **بندر روڈ سے کیماڑی، مری چلی رے گھوڑا گاڑی** اور فیض احمد فیض کی مشہور نظم **دشتِ تنہائی** کی موسیقی ترتیب دی۔

حالات زندگی
-----------

مہدی ظہیر 1927ء کو لکھنؤ، برطانوی ہندوستان میں پیدا ہوئے۔ ان کا اصل نام افتخار مہدی تھا۔ وہ اردو کے ساتھ ساتھ عربی پر بھی مکمل عبور رکھتے تھے جس کا مظہر ان کے پرسوزلحن میں گایا گیا **قصیدہ بردہ شریف** ہے۔ 1974ء میں جب لاہور میں دوسری اسلامی سربراہ کانفرنس منعقد ہوئی تو اس کا ترانہ **ہم تابہ ابدسعی و تغیر کے ولی ہیں** گانے کا اعزاز بھی انہی کو حاصل ہوا تھا۔ مہدی ظہیر ایک طویل عرصہ تک ریڈیو پاکستان سے وابستہ رہے۔ احمد رشدی کی وجہ شہرت بننے والا مشہور نغمہ **بندر روڈ سے کیماڑی، مری چلی رے گھوڑا گاڑی** بھی انہی نے تحریر اور کمپوز کیا تھا، اس کے علاوہ فیض کی مشہورنظم **دشتِ تنہائی** کی موسیقی بھی انہوں نے ہی ترتیب دی تھی۔ مہدی ظہیر شاعری میں *ضوکلیمی* تخلص کرتے تھے۔

وفات
----

مہدی ظہیر 5 اپریل، 1988ء کو کراچی، پاکستان میں وفات پاگئے۔

حوالہ جات
---------

1. 1 2  مہدی ظہیر، پاکستانی فنکار معلوماتی ڈیٹابیس، پاکستان فلم میگزین، مظہر اقبال، ڈنمارک
2. 1 2 3  عقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 631
3. 1 2  ڈاکٹر محمد منیر احمد سلیچ، وفیات ناموران پاکستان، اردو سائنس بورڈ لاہور، 2006ء، ص 862
4. ↑  مہدی ظہیر، سوانح و تصانیف ویب، پاکستان
**اویس قاسم خان،** ایک پاکستانی سیاست دان ہیں جو 2008 سے مئی 2018 تک پنجاب کی صوبائی اسمبلی کے رکن رہے۔

ابتدائی زندگی اور تعلیم
-----------------------

اویس قاسم خان 19 اگست 1969 کو سیالکوٹ میں پیدا ہوئے۔ انہوں نے 1989 میں فارمن کرسچن کالج سے گریجویشن مکمل کیا اور بیچلر آف آرٹس کی ڈگری حاصل کی۔

سیاسی کیریئر
------------

اویس قاسم خان نے 2002 کے پاکستانی عام انتخابات میں حلقہ پی پی 132 (نارووال-I) سے پاکستان مسلم لیگ (ق) کے امیدوار کے طور پر پنجاب کی صوبائی اسمبلی کی نشست کے لیے حصہ لیا۔ انہوں نے 14,835 ووٹ حاصل کیے اور وہ نشست آزاد امیدوار سید سعید الحسن سے ہار گئے۔  وہ 2008 کے پاکستانی عام انتخابات میں حلقہ پی پی 132 (نارووال-I) سے پاکستان مسلم لیگ (ن) کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ انہوں نے 33,382 ووٹ حاصل کیے اور مسلم لیگ (ق) کے امیدوار سید سعید الحسن شاہ کو شکست دی۔  وہ 2013 کے پاکستانی عام انتخابات میں حلقہ پی پی 132 (نارووال-I) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انہوں نے 45,505 ووٹ حاصل کیے اور ایک آزاد امیدوار سید سعید الحسن شاہ کو شکست دی۔ مئی 2018 میں انہوں نے مسلم لیگ ن چھوڑ کر پاکستان تحریک انصاف میں شمولیت اختیار کی۔

حوالہ جات
---------

1. ↑  "Punjab Assembly". *www.pap.gov.pk*. 19 جون 2017 میں اصل سے آرکائیو شدہ. اخذ شدہ بتاریخ 15 جنوری 2018.
2. ↑  "2002 election result" (PDF). ECP. 26 جنوری 2018 میں اصل (PDF) سے آرکائیو شدہ. اخذ شدہ بتاریخ 28 فروری 2018.
3. ↑  "2008 election result" (PDF). ECP. 05 جنوری 2018 میں اصل (PDF) سے آرکائیو شدہ. اخذ شدہ بتاریخ 28 فروری 2018.
4. ↑  "2013 election result" (PDF). ECP. 26 مئی 2018 میں اصل (PDF) سے آرکائیو شدہ. اخذ شدہ بتاریخ 04 جولا‎ئی 2018.

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
**ویسٹرن آسٹریلوی کرکٹ ٹیم** ، جسے پہلے **ویسٹرن واریئرز** کا نام دیا جاتا تھا،  آسٹریلیا کی مقامی کرکٹ میں آسٹریلیا کی ریاست ویسٹرن آسٹریلیا کی نمائندگی کرتی ہے۔ ٹیم کو ویسٹرن آسٹریلین کرکٹ ایسوسی ایشن نے منتخب کیا اور اس کی حمایت کی ہے، اور پرتھ کے واکا گراؤنڈ اور پرتھ اسٹیڈیم میں اپنے ہوم گیمز کھیلتی ہے۔ ٹیم بنیادی طور پر فرسٹ کلاس شیفیلڈ شیلڈ مقابلے اور محدود اوورز کے JLT ون ڈے کپ میں آسٹریلیا کی دیگر ریاستوں کے خلاف میچ کھیلتی ہے، لیکن کبھی کبھار بین الاقوامی ٹیموں کے خلاف میچ کھیلتی ہے۔ ویسٹرن آسٹریلیا نے پہلے بھی ٹوئنٹی 20 کی سطح پر ٹیموں کو میدان میں اتارا تھا، لیکن بگ بیش لیگ کے 2011-12ء کے افتتاحی سیزن کے لیے پرتھ سکارچرز کی جگہ لے لی گئی۔ ویسٹرن آسٹریلیا کے موجودہ کپتان مچل مارش ہیں اور موجودہ کوچ ایڈم ووجز ہیں۔

### تاریخ

مغربی آسٹریلیا نے اپنے ابتدائی فرسٹ کلاس میچ 1892-93ء کے سیزن کے دوران مشرقی ریاستوں کے دورے پر کھیلے، 2 میچ کھیلے، ایڈیلیڈ اوول میں جنوبی آسٹریلیا کے خلاف  اور ملبورن کرکٹ گراؤنڈ میں وکٹوریہ کے خلاف۔  ٹیم کی کپتانی ہربرٹ اورر نے کی۔ انہوں نے ساؤتھ آسٹریلیا، وکٹوریہ اور نیو ساؤتھ ویلز کے خلاف فرسٹ کلاس میچز کھیلنا جاری رکھا، جو بیرون ملک سے آنے والی ٹیموں کے خلاف میچوں کے ساتھ مل کر کھیلتے رہے، یہاں تک کہ انہیں 1947-48ء کے سیزن کے لیے شیفیلڈ شیلڈ میں داخل کیا گیا۔ انہوں نے پہلے سیزن میں صرف ایک بار ایک دوسرے کی ریاست کھیلی، پھر 1956-57ء میں انہوں نے دوسری ٹیموں کی طرح ہر ریاست میں دو بار کھیلنا شروع کیا۔

حوالہ جات
---------

1. ↑  "WACA Ground | Austadiums".
2. ↑  "Domestic Cricket Changes". 25 مارچ 2021 میں اصل سے آرکائیو شدہ. اخذ شدہ بتاریخ 08 اگست 2022.  الوسيط `|url-status=` تم تجاهله (معاونت)
3. ↑  South Australia v Western Australia, 27, 28 March 1893, at the ایڈیلیڈ اوول – CricketArchive.
4. ↑  Victoria v Western Australia, 1, 3, 4 April 1893, at the ملبورن کرکٹ گراؤنڈ – CricketArchive.
**گرجا صعود** (عبرانی: קפלת העלייה‎

 *کِپلیت ہعالیہ*، یونانی: Εκκλησάκι της Αναλήψεως، *اِکیساکی تِس انالی‌پسیوس*) کوہ زیتون پر واقع ہے جہاں یسوع ناصری (مسلمانوں کے مطابق عیسیٰ ابن مریم) عبادت کیا کرتے تھے اور جب یہودیوں نے قتل کے ارادہ سے اس مکان کا محاصرہ کیا تو خدا تعالیٰ نے عیسیٰ کو آسمان پر اٹھالیا (مسیحیوں کے مطابق یسوع کے مصلوب کیے جانے کے بعد صعود آسمانی ہوا۔) اور مؤرخ یسی گرجا صعود کا تذکرہ کرتے ہوئے لکھتا ہے کہ "اس میں وہ ضیافت خانہ ہے، جس میں سیدنا یسوع نے اپنے شاگردوں کے ساتھ کھانا تناول فرمایا تھا۔ اور وہ میز یا مائدہ جو آسمان سے اترا تھا، آج تک موجود ہے"۔ برکت سلوان کے کنارے یسوع نے ایک اندھے کا روگ کھودیا تھا۔ کوہِ زیتون پر کلیسا پیٹر نوسٹر بھی ہے۔ کوہِ زیتون پر ہی "لعزر" کی قبر ہے، جسے یسوع نے زندہ کیا تھا۔ وہ گرجا ہے جہاں تقرب الٰہی کے لیے مسیحی مرد و زن اپنے آپ کو قید کر لیتے ہیں، مختصر یہ کہ گرجا صعود کے علاوہ بھی اندرون و بیرون شہر مسیحیوں کی متعدد زیارت گاہیں ہیں۔

حوالہ جات
---------

1. ↑  یوحنا کی انجیل باب 9 آیت 1-9
2. ↑  یوحنا کی انجیل باب 11 آیت 38-44
**بک کلب**  (انگریزی: Book Club)
2018ء کی ایک امریکی رومانٹک کامیڈی فلم ہے جس کی ہدایتکاری بل ہولڈرمین نے کی ہے، اس کی پہلی ہدایت کاری میں، اور ہولڈرمین اور ایرن سمز نے لکھی ہے۔
اس میں ڈیان کیٹن، جین فونڈا، کینڈس برگن، اور میری اسٹینبرجن چار دوستوں کے طور پر ہیں جو اپنے ماہانہ بک کلب کے حصے کے طور پر گرے کے پچاس شیڈز پڑھتے ہیں۔ اور اس کے بعد وہ اپنے ذاتی تعلقات کو کس طرح دیکھتے ہیں اسے تبدیل کرنا شروع کر دیتے ہیں۔

یہ فلم 18 مئی 2018ء کو پیراماؤنٹ پکچرز کے ذریعہ ریلیز کی گئی تھی اور اسے ناقدین کی جانب سے ملے جلے جائزے ملے تھے، لیکن فلم کی کاسٹ کی پرفارمنس کو بڑے پیمانے پر سراہا گیا اور یہ باکس آفس پر کامیاب رہی، جس نے دنیا بھر میں 104 ملین ڈالر سے زیادہ کا بزنس کیا۔  اس کا 14 ملین ڈالر کا بجٹ تھا۔

کہانی
-----

چار خواتین نے 40 سالوں سے ماہانہ بک کلب میں شرکت کی ہے، تجویز کردہ لٹریچر سے منسلک ہیں، اور بہت اچھی دوست بن گئی ہیں:

**ویوین**، جو ہوٹلوں کی مالک ہے اور بناتی ہے، آرتھر سے ملتی ہے، جس کی شادی کی تجویز اس نے 40 سال پہلے ٹھکرا دی تھی۔ وہ چھیڑ چھاڑ شروع کر دیتے ہیں، لیکن اس نے ہمیشہ بسنے سے انکار کیا کیونکہ اسے اپنی آزادی حاصل ہے۔

**ڈیان** حال ہی میں بیوہ ہوئی ہے، اور اس کی بیٹیاں چاہیں گی کہ وہ ایریزونا میں ان کے قریب چلی جائیں کیونکہ انہیں لگتا ہے کہ وہ اکیلے رہتے ہوئے اسے خطرے میں ہے۔

**شیرون** ایک وفاقی جج ہیں جو 18 سال قبل اپنے بیٹے کے والد سے طلاق لینے کے بعد سے سنگل ہیں۔

**کیرول** کی بروس سے کامیاب شادی ہوئی ہے، جو حال ہی میں ریٹائر ہوئے ہیں، لیکن حال ہی میں ان میں قربت کا فقدان ہے۔

مزید دیکھیے
-----------

* ڈیان کیٹن

حوالہ جات
---------

1. ↑  film-dienst — اخذ شدہ بتاریخ: 10 جنوری 2019
2. ↑
3. ↑  "Book Club (2018)". Box Office Mojo. اخذ شدہ بتاریخ اکتوبر 30, 2019.  تحقق من التاريخ في: `|access-date=` (معاونت)
4. ↑   ﻿Film and Television Tax Credit Program Program 2.0﻿. California Film Commission. p. 9. Archived from the original on 2017-10-04. ۔ اخذ کردہ بتاریخ اکتوبر 4, 2018.
**ٹرو برج کرکٹ کلب گراؤنڈ** ٹرو برج ، Wiltshire میں ایک کرکٹ گراؤنڈ ہے۔ یہ گراؤنڈ ولٹ شائر کاؤنٹی کرکٹ کلب کا مرکزی ہوم گراؤنڈ ہے۔ گراؤنڈ 2 مکمل سائز کی کرکٹ پچوں، 2 جھونپڑیوں پر مشتمل ہے جو اسکورنگ کے لیے استعمال ہوتے ہیں، کرکٹ نیٹ کے ساتھ مصنوعی پچ، ایک کار پارک اور ایک پویلین موجود ہیں۔

گراؤنڈ پر پہلا ریکارڈ میچ 1856ء میں تھا، جب ٹرو برج نے آل انگلینڈ الیون کھیلا تھا۔  اس گراؤنڈ نے اپنے پہلے مائنر کاؤنٹی چیمپئن شپ میچ کی میزبانی کی جب ولٹ شائر نے 1895ء میں بیڈ فورڈ شائر سے کھیلا۔ 1895ء سے اب تک، گراؤنڈ نے 121 مائنر کاؤنٹی چیمپئن شپ میچز  اور 10 ایم سی سی اے ناک آؤٹ ٹرافی میچز کی میزبانی کی ہے۔ 

اس گراؤنڈ نے ایک واحد اول درجہ میچ کی میزبانی کی ہے، جو 1990ء میں اس وقت ہوا جب ایک مشترکہ مائنر کاؤنٹی ٹیم نے دورہ کرنے والے بھارت کے خلاف کھیلا۔  ہندوستانی ٹیم میں انیل کمبلے اور سچن ٹنڈولکر جیسے کھلاڑی شامل تھے۔

حوالہ جات
---------

1. ↑  Other matches played on Trowbridge Cricket Club Ground
2. ↑  Minor Counties Championship Matches played on Trowbridge Cricket Club Ground
3. ↑  Minor Counties Trophy Matches played on Trowbridge Cricket Club Ground
4. ↑  First-Class Matches played on Trowbridge Cricket Club Ground
**شاہ اسماعیل دوم** (28 مئی 1537 ء - 25 نومبر 1577 ء)، صفوی ایران کا تیسرا شاہ تھا جس نے 1576 سے 1577 تک حکومت کی۔ مورخین کے مطابق، اس کے والد شاہ طہماسب اول نے انہیں ہرات کی گورنری پر مقرر کیا تاکہ اس کے بیٹے کو مختلف وجوہات کی بنا پر دربار سے دور رکھا جا سکے جیسے کہ تخت کھونے کی فکر اور سلطنت عثمانیہ کے خلاف اسماعیلیوں کی جنگ وغیرہ ۔ لوگوں میں عثمانیوں پر مختلف فتوحات کے بعد اسماعیل کی بڑھتی ہوئی مقبولیت، خاص طور پر قزلباش فوج اور اس کی خوشامد کی وجہ سے شاہ تہاماسب نے اسماعیل کو تقریباً بیس سال تک قحضہ قلعہ میں قید کر دیا۔ اپنے والد کی وفات کے بعد جانشینی کی جدوجہد میں اور تاجپوشی کے بعد بھی اور اپنے اقتدار کو مستحکم کرنے کے لیے اسماعیل نے بہت سے قتل عام کیے اور شاہی خاندان کے بہت سے افراد کو قتل کیا۔ شاہ اسماعیل ثانی کے دور میں ملک کی سرحدیں پرسکون تھیں اور لوگوں کی جان و مال فوجوں کے گزرنے اور غیر ملکیوں کے حملوں سے محفوظ تھے۔ اپنے دور حکومت میں، اس نے کوئی جنگ نہیں کی، اور ازبکوں کے، جنہوں نے ایک بار نیشابور پر حملہ کیا تھا اور اسے شکست ہوئی تھی، کسی غیر ملکی طاقت نے ایران کے شہروں اور دیہاتوں پر حملہ نہیں کیا۔ اس کے دور حکومت میں، عثمانیوں اور ایران کے درمیان کبھی جنگ نہیں ہوئی، اور اماسیہ معاہدہ اب بھی درست تھا، لیکن دونوں حکومتوں کے درمیان تعلقات ہمیشہ کشیدہ رہے، اور امن ایک جنگ بندی کی طرح تھا۔ پہلی بار شاہ اسماعیل دوم نے ایران کے جھنڈے پر شیر اور سورج کی علامت سونے میں کڑھائی کی۔ صفوی دور کے اختتام تک یہ پرچم ایران کا سرکاری پرچم تھا۔

حوالہ جات
---------

بیرونی روابط
------------

* *رشد انسائیکلوپیڈیا* میں شاہ اسماعیل ثانی صفوی
* شاہ اسماعیل ثانی صفوی *sekeha.com*
* عبد المومن بن عبدی (علی بن عبد المومن) شیرازی[*مردہ ربط*] *لائبریری، میوزیم اور اسلامی کونسل کے دستاویزی مرکز* کی طرف سے شاہ اسماعیل ثانی کی تعریف میں ترجیح
2003ء کا ایک ویڈیو جس میں امریکی افواج نے دوستانہ گولی باری میں ایک برطانوی فوجی دستے کو نشانہ بنایا۔
**دوستانہ گولی باری** (انگریزی: friendly fire) فوجی حملہ آوری کی ایک غیر ارادی صورت حال کا نام ہے۔ یہ ایک ایسا حملہ یا فوج کشی ہے جس میں فوج کسی دوستانہ یا غیر جانب دار افواج پر اس وقت حملہ کر بیٹھتی ہے جب وہ کسی دشمن یا متحارب فریق پر حملہ کر رہی ہوتی ہے۔ اس کی مختلف النوع مثالوں میں نشانہ کردہ فوج کی غلط شناخت، کسی دشمن سے مڈبھیڑ میں غیر متعلق افراد کا پھنس جانا، دور کے فاصلے کے حملوں میں غلط حکمت عملی کا رو بہ عمل لانا یا کسی قسم کی اندازے کی غلطی شامل ہے۔ اتفاقی گولی باری جس میں خود اپنی فوجوں کا قتل کیا جانا، جس میں دشمن کو نشانہ نہیں بنایا گیا ہو، دانستہ طور پر خود کی فوجوں کو ضابطۂ اخلاق کی خلاف ورزی کی وجہ سے مار ڈالنا، جیسے واقعات دوستانہ گولی باری کے زمرے میں نہیں آتے۔ نہ ہی اس میں شہریوں یا ڈھانچوں کا غیر ارادی نقصان شامل ہے، جسے کبھی کبھار ملحقہ نقصان کہا جاتا ہے۔ تربیتی حادثات اور خون خرابے سے پرے حادثات بھی دوستانہ گولی باری کے طور پر ناگہانیوں کی رو داد نگاری کی اصطلاح میں نہیں لکھی جاتی ہیں۔ 

"دوستانہ" لفظ کا استعمال فوجی سیاق و سباق میں متحدہ افواج کے فوجیوں کے پہلی جنگ عظیم کے دوران شروع ہوا، جب اکثر شیل نشان زدہ دشمن تک پہنچنے سے پہلے ہی پھٹ پڑتے تھے۔ "دوستانہ جنگ" کو اصالتًا ریاستہائے متحدہ امریکا کی فوجوں نے اپنایا تھا؛ ایس ایل اے مارشل نے اس اصطلاح کو *مین اگینسٹ فائر* میں 1947ء میں پہلی بار استعمال کیا۔

دوستانہ گولی باری اگر چیکہ اتفاقی ہو سکتی ہے، تاہم اس کی وجہ سے دو ملکوں کے بیچ تعلقات بگڑ سکتے ہیں۔ اس سے تجارت ثقافت اور عام زندگی متاثر ہو سکتی ہے۔ اس لیے کسی ملک کے مسلح افواج پر ایک اہم ذمے داری عائد ہوتی ہے کہ وہ فوجی کار روائی سوچ سمجھ کر کریں۔ اس میں نہ تو کوئی مہلک غلطی ہونا چاہیے اور نہ ہی ایسا کوئی شائبہ ہونا چاہیے۔

مزید دیکھیے
-----------

* گولی باری

حوالہ جات
---------

1. ↑  Regan, Geoffrey (2002) *Backfire: a history of friendly fire from ancient warfare to the present day*, Robson Books
2. ↑  Rasmussen، Robert E. "The Wrong Target – The Problem of Mistargeting Resulting in Fratricide and Civilian Casualties" (PDF). 31 اکتوبر 2012 میں اصل (PDF) سے آرکائیو شدہ. اخذ شدہ بتاریخ 4 جنوری 2011.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. ↑  Joint Chiefs of Staff. "Department of Defense Dictionary of Military and Associated Terms, 20 November 2010 (As amended through 31 جنوری 2011)" (PDF). صفحہ 149. اخذ شدہ بتاریخ 18 اگست 2016.  تحقق من التاريخ في: `|access-date=` (معاونت)
4. ↑  Oxford English Dictionary, 2nd ed. cites a 1925 reference to a term used in trenches during the war
5. ↑  Marshall، S.L.A. (1947). *Men Against Fire*. University of Oklahoma Press. صفحہ 193.
**پريجا سريدھرن** (پیدائش 13 مارچ، 1982ء میں ملاکانم، ایڈوکی ضلع، کیرالا) ایک بھارتی لمبی دوری کی دوڑنے والی ہیں۔

پريجا سريدھرن نے 2010 ایشین گیمز، گوانگژو میں 10000میٹر دوڑ کی دوڑ میں سونے کا تمغا جیتا جبکہ ان ہی مقابلوں کے 5000میٹر دوڑ زمرے میں چاندی کا تمغا جیتا۔

اس سے قبل 2007 ایشین ایتھلیٹیکس چیمپئن شپز، عمان (شہر) میں 5000 میٹر اور 10000 میٹر دوڑ، دونوں ہی میں چاندی کا تمغا حاصل کیا تھا۔

ان کا ذاتی بہترین گوانگژو ایشیائی کھیلوں میں 10000 میٹر کے لیے 31:50:28 منٹ ہے. یہ موجودہ بھارت کا قومی ریکارڈ ہے۔

پريجا کو سال 2010 کے منورما نيوزمیكر کے طور پر منتخب کیا گیا تھا۔ ان کا انتخاب آن لائن اور ایس ایم ایس ووٹنگ کے ذریعے ہوا تھا. پريجا کے ساتھ دیگر شرکا تھے، بُکر ایوارڈ یافتہ اروندھتی رائے، نیجھان پيڑم ملیالم شاعر اواین وی كوروپ اور مشہور سیاستدان اور مالیاتی وزیر کے ایم منی۔ 

انہوں نے 2011ء میں ایتھلیٹکس کے لیے ارجنا ایوارڈ حاصل کیا۔

ذاتی زندگی
----------

پريجا کی پیدائش سريدھرن اور رمانی کے یہاں اڈكي میں ہوئی۔ ان کا ایک بڑا بھائی ہے جس کا نام پردیپ ہے اور ایک بڑی بہن ہے جس کا نام پريتي ہے. [3] پريجا کی شادی ڈاکٹر دیپک گوپی ناتھ سے 11 نومبر 2012ء کو پالگھاٹ میں ہوئی۔ پريجا اب سپرنٹنڈنٹ ریلوے ڈویژن، پالگھاٹ میں کام کر رہی ہیں۔

حوالہ جات
---------

1. ↑  "Asian Games: Double gold for India on the opening day of athletics". دی ٹائمز آف انڈیا. 21 November 2010. 06 جنوری 2019 میں اصل سے آرکائیو شدہ. اخذ شدہ بتاریخ 21 نومبر 2010.  الوسيط `|url-status=` تم تجاهله (معاونت)
2. ↑  "Preeja Sreedharan is 'Manorama Newsmaker-2010". The Financial Express. 11 January 2011. 06 جنوری 2019 میں اصل سے آرکائیو شدہ. اخذ شدہ بتاریخ 18 جنوری 2011.  الوسيط `|url-status=` تم تجاهله (معاونت)
**سردار محمد یعقوب خان ناصر** ( پیدائش 10 جنوری 1947ء) ایک پاکستانی سیاست دان اور سینیٹ آف پاکستان کے موجودہ ممبر ہیں۔ وہ 2017ء میں پاکستان مسلم لیگ (ن) کے عبوری صدر تھے۔ سپریم کورٹ آف پاکستان کی جانب سے نااہل قرار دیے جانے کے بعد وہ نواز شریف کی جگہ سنبھالے تھے۔ وہ لورالائی حلقے سے پاکستان کی قومی اسمبلی کے رکن اور صوبائی صدر ( بلوچستان ) اور مسلم لیگ (ن) کے مرکزی نائب صدر کے طور پر خدمات انجام دے چکے ہیں۔ 

وہ پشتون ناصر قبیلے کے سردار ہیں،سردار محمد یعقوب خان ناصر 1985ء میں اپنی پہلی انتخابی جیت کے بعد سے باقاعدگی سے پارلیمنٹ میں آ رہے ہیں۔ وہ سابق وزیراعظم نواز شریف کے قریبی ساتھی ہیں۔ انہوں نے 1985 سے 1988 تک بلوچستان کی صوبائی اسمبلی کے رکن اور صوبائی وزیر آبپاشی، ترقی اور صحت عامہ کے طور پر، قومی اسمبلی کے رکن اور 1990 سے 1993 تک وفاقی وزیر برائے ماحولیات، افغان مہاجرین، ریاست اور سرحدی علاقہ اور سینیٹر کے طور پر خدمات انجام دیں۔ 1994 سے 1997 تک۔ وہ 1997 میں دوبارہ قومی اسمبلی کے لیے منتخب ہوئے اور 1997 سے 1999 تک وزیر ریلوے رہے۔

ذاتی زندگی
----------

سردار محمد یعقوب خان ناصر نے 1969 ءمیں پنجاب یونیورسٹی سے گریجویشن کیا اور 1983ء میں بلوچستان یونیورسٹی سے پولیٹیکل سائنس میں ماسٹرز کیا۔ وہ چھوٹی عمر سے ہی زراعت اور کوئلے کی کان کنی سے کاروباری دلچسپی کے ساتھ منسلک ہیں۔ وہ شادی شدہ ہیں اور اس کے چار بیٹے اور چھ بیٹیاں ہیں۔

انتخابی دھاندلی کے نتیجے میں نقصان
----------------------------------

18 فروری 2008 کے انتخابات میں مشرف کے دور حکومت میں بڑے پیمانے پر انتخابی دھاندلی کی گئی، جس میں PMLQ کی نمائندگی کرنے والے حریف امیدوار جناب اسرار ترین کے حق میں ہزاروں بوگس اور غیر رجسٹرڈ ووٹ ڈالے گئے۔ ایک سیاسی جماعت جسے اس وقت کے صدر پرویز مشرف کی حکومت کی حمایت حاصل تھی۔

پرویز مشرف کی اس وقت کی صوبائی حکومت کے اس الیکشن میں سردار نصر کے خلاف تقریباً 35000 غیر رجسٹرڈ ووٹ ڈالے گئے تھے۔ طویل عدالتی لڑائی کے بعد بلوچستان ہائی کورٹ نے دوبارہ گنتی کا حکم دیا۔ تقریبا کے ثبوت پر. حریف امیدوار کے  بوگس اور غیر قانونی ووٹ، بلوچستان ہائی کورٹ نے الیکشن کمیشن آف پاکستان کو اصل فیصلہ واپس لینے اور سردار ناصر کو فاتح قرار دینے کا حکم دے دیا۔ سردار یعقوب خان ناصر اپنے حلقے کے عوام کی نمائندگی پر قومی اسمبلی کی نشست پر واپس آئے۔

حوالہ جات
---------

1. ↑  "Sardar Yaqoob made PML-N's acting chief". *Express Tribune*. 18 August 2017. اخذ شدہ بتاریخ 21 اگست 2017.
2. ↑  "Our Leadeship > Party Office Bearers | Pakistan Muslim League Nawaz | Official Website". 06 جنوری 2012 میں اصل سے آرکائیو شدہ. اخذ شدہ بتاریخ 04 جنوری 2012.
3. ↑  "The Election Commission :: Untitled Page". 19 اکتوبر 2011 میں اصل سے آرکائیو شدہ. اخذ شدہ بتاریخ 22 ستمبر 2011.
**سیموئل پرسی جونز** (پیدائش:1 اگست 1861ءسڈنی، نیو ساؤتھ ویلز)|وفات:14 جولائی 1951ءآکلینڈ، نیوزی لینڈ،) ایک آسٹریلوی کرکٹ کھلاڑی تھے جس نے 1882ء اور 1888ء کے درمیان 12 ٹیسٹ کھیلے۔

### ابتدائی دور

ایک مضبوط دائیں ہاتھ کے بلے باز اور ایک آسان میڈیم تیز گیند باز، جونز نے نیو ساؤتھ ویلز اور بعد میں کوئنز لینڈ اور آکلینڈ کے لیے شاندار کارکردگی کا مظاہرہ کیا۔اس نے 1882ء، 1886ء، 1888ء اور 1890ء میں آسٹریلیائیوں کے ساتھ انگلینڈ کا دورہ کیا اور 1886-87ء میں آسٹریلیا کی ٹیم کے ساتھ نیوزی لینڈ اور 1896-97ء میں کوئنز لینڈ ٹیم کا دورہ کیا۔ 1886ء کے دورے پر انھوں نے 24.95 کی رفتار سے 1497 فرسٹ کلاس رنز بنائے اور دو سنچریاں، جن میں اوول میں جنٹلمین کے خلاف ان کے کیریئر کی بہترین 151 رنز بھی شامل تھے۔ان کی بلے بازی کی مہارت کا ثبوت یہ ہے کہ ان کا فرسٹ کلاس کیریئر 30 سال سے زیادہ جاری رہا۔آسٹریلیا کے لیے کچھ ٹھوس ٹیسٹ دعوتوں کے باوجود، انھیں ٹیسٹ کرکٹ کے ابتدائی دنوں کے چند لیجنڈز کے لیے زیادہ یاد کیا جاتا ہے جو انھوں نے میدان میں کیا تھا۔ مثال کے طور پر، وہ 1882ء کے ٹیسٹ میچ میں ڈبلیو جی گریس کے ساتھ ایک واقعے میں ملوث تھا، جب وہ رن آؤٹ ہونے کے بعد، یہ خیال کرتے ہوئے کہ گیند رک چکی ہے، پچ کو تھپتھپانے کے لیے کریز چھوڑ کر چلا گیا۔ جونز کا سب سے زیادہ ٹیسٹ سکور 87 تھا، جو اس وقت کے دوران حاصل کیا گیا جس نے اس اسکور کو آسٹریلوی کرکٹ کے توہم پرستی میں بد قسمتی سے جڑا ایک لیجنڈ بنانے میں مدد کی وہ 1904ء میں نیوزی لینڈ چلے گئے اور پہلے گرافٹن ڈسٹرکٹ کرکٹ کلب کی کوچنگ کی اور پھر آکلینڈ کرکٹ ایسوسی ایشن کے لیے کام کیا۔ اس نے اپنا آخری فرسٹ کلاس میچ آکلینڈ کے لیے دسمبر 1908ء میں 47 سال کی عمر میں کھیلا

### انتقال

سیمی جونز 14 جولائی 1951ء کو آکلینڈ، نیوزی لینڈ کے مقام پر 89 سال اور 347 دن کی عمر میں وفات پا گئے

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
3. ↑
4. ↑
دنیا کے مختلف ممالک میں **سرنگوں پرچم** (انگریزی: Half-mast) کرنے کا مقصد کسی برسر آوردہ شخصیت یا شخصیات کے گزر جانے پر سوگ کو ظاہر کرنا ہوتا ہے۔ اس بات کا فیصلہ کہ پرچم سرنگوں رہے گا یا نہیں، ملک کی برسر اقتدار سرکردہ شخصیت کرتی ہے جن کو یہ بھی اختیار حاصل ہے کہ وہ مدت کا تعین کریں کہ پرچم کتنے عرصے تک سرنگوں رہے گا۔

عالمی شخصیات کے گزر جانے پر افسوس یا سوگ
----------------------------------------

جنوبی افریقا کے سیاہ فام رہنما نیلسن منڈیلا جیسی عالمی شخصیات کے انتقال پر اکثر ملکوں میں قومی سوگ کا اعلان کیا ہے اور کئی اقوام کے پرچم اس عظیم رہنما کی موت پر سرنگوں رہے ہیں۔ آسٹریلیا سے امریکہ تک تقریباً ہر ملک کی طرف سے نیلسن مینڈیلا کو خراج عقیدت پیش کیا گیا اور عالمی رہنما جنوبی افریقا کے عوام اور حکومت کو تعزیتی پیغامات بھیجے ہیں۔

عالمی روایات میں استثناء
------------------------

کسی بھی بڑے حادثے یا آفت کے پیش آنے پر پرچموں کا سرنگوں کیا جانا دنیا کے تمام ممالک میں ایک رواجی انداز ہے جہاں سفارت خانوں میں پرچم کو سرنگوں کیا جاتا ہے اور تمام حکومتی دفاتر اور مراکز میں سوگ کا اعلان کیا جاتا ہے۔ تاہم دنیا میں ایک ملک ایسا بھی ہے جس کا پرچم سرنگوں نہیں کیا جاتا اور اس ملک کا نام مملکت سعودی عرب ہے۔ سعودی عرب ہمیشہ اپنے پرچم کو بلندی پر لہراتا رکھتا ہے اور کبھی سرنگوں نہیں کرتا۔ پرچم پر "لا الہ الا الله محمد رسول الله" کی عبارت تحریر ہے۔ اس جملے کے احترام میں یہ پرچم سرنگوں نہیں کیا جاتا کیوں کہ یہ دین اسلام میں ایمان کی دو شہادتوں (گواہیوں) پر مشتمل ہے۔

مزید دیکھیے
-----------

* قومی پرچم

حوالہ جات
---------

1. ↑
2. ↑
ابو صالح اصلاحی جماعت اسلامی کے ممتاز رہنما مولانا سید ابو اعلیٰ مودودی ؒ کے دستِ راست مفسر قرآن مولانا حمیدا لدین فراہی کے شاگرِد رشید حضرت مولانا امین احسن اصلاحی کے بڑے صاحبزادے تھے۔ نہایت ذہین فطین ، نکتہ داں اور نکتہ ور، صحیح معنوں میں عالم اور دانش ور، انھوں نے اپنے والد کے بر عکس کسی مدرسہ اور خانقاہ میں کام کرنے یا جماعت اسلامی میں شمولیت اختیار کرنے کی بجائے اپنے لیے خاردار صحافت کا انتخاب کیا۔ وہ جماعت اسلامی کے ترجمان اخبار ’’تسنیم‘‘ سے وابستہ ہوئے ،پھر ’’یثرب‘‘ کے نام سے ایک ماہانہ جریدے کا اجرا کیا اور یہ جریدہ نہ چلا تو وہ آغا شورش کاشمیری کے ہفت روزہ ’’چٹان‘‘ میں مدیر معاون بن گئے اور قلم قتلے کے عنوان سے ایک نہایت شگفتہ صفحہ چٹان کی زینت بننے لگا۔ جناب نسیم حجازی نے جناب عنایت اللہ سے مل کر راولپنڈی سے روز نامہ’’ کوہستان‘‘ کا اجرا کیا تو ابو صالح اصلاحی کو وہ لاہور سے راولپنڈی لے گئے اور انھیں’’ کوہستان‘‘ راولپنڈی کا ایڈیٹر مقرر کر دیا گیا۔ وہ اداریہ لکھتے تھے اور ’’آج کی باتیں‘‘ کے عنوان سے ان کا ایک منفردشگفتہ کالم بھی اداریے سے ملحق ہی شائع ہوتا تھا۔ جس پر لکھنے والے کا کوئی نام درج نہیں ہوتا تھا۔ ہفتے میں ایک روز اداریہ اور کالم سید عالی رضوی لکھتے تھے جو لاہور سے روز نامہ ’’کوہستان‘‘ کے اجرا کے بعد ایڈیٹر بنے، ابو صالح اصلاحی ایک بر گد کے درخت کے نیچے’’ کوہستان‘‘ کی ادارت کا فریضہ انجام دے رہے تھے ۔ اخبار کی لوح پر نگران کی حیثیت سے نسیم حجازی کا نام شائع ہو تاتھا جب کہ اخبار کے روزمرہ معاملات سے نسیم صاحب کا کوئی تعلق نہیں تھا، وہ ایبٹ آباد میں رہتے تھے اور قومی کتب خانے کے لیے تاریخی اسلامی ناول لکھتے تھے، ایک ناول نگار کی حیثیت سے ان کا بہت شہرہ تھا۔ ابو صالح اصلاحی کے قلم میں بڑی طاقت تھی، وہ دلیر اور جرأت مند بھی بلا کے تھے ۔ کوہستان میں قلم کی جولانیاں تو وہ دکھاتے تھے لیکن مجلسوں میں شہرہ نسیم حجازی کا ہوتا تھا حتیٰ کہ جناب ابو صالح اصلاحی کی موجودگی میں بھی لوگ نسیم حجازی کو کوہستان کے اداریوں اور ’’آج کی باتیں ‘‘ کے حوالے سے داددیتے تھے
***دی لینگویج آف دی فرائڈے خطبہ*** (انگریزی: *The Language of the Friday Khutba*) پاکستانی دیوبندی عالم محمد تقی عثمانی کی ایک کتاب۔ امریکہ اور دیگر مغربی ممالک میں جمعہ کا خطبہ انگریزی یادیگر مقامی زبانوں میں دیا جاتا ہے ۔ ڈاکٹر محمد اسماعیل مدنی نے مفتی محمد تقی عثمانی سے خطبہ کی زبان کی شرعی حیثیت کے متعلق پوچھا ۔ مفتی تقی عثمانی نے جواباً ایک مقالہ تحریر کیا ، جس میں خطبہ جمعہ کی اہمیت اور مسالک ائمہ اربعہ کی بنیادی کتب کی روشنی میں خطبہ کا طریقہ کار بیان کرتے ہوئے جمعہ کے خطبہ کی زبان سے متعلق تفصیلات بیان کیں ۔ یہ اسی مقالہ کی تحریری صورت ہے ، اس کے ٣٢ صفحات ہیں اور مکتبہ ادار المعارف کراچی سے ١٩٩٨ ء میں شائع ہوئی ہے ۔

مزید دیکھیے
-----------

* محمد تقی عثمانی کی تصانیف کی فہرست

حوالہ جات
---------

1. ↑  ظل ھما (جنوری۔ جون ٢٠١٩). "مفتی محمد تقی عثمانی کی معروف تصانیف و تالیفات کا تعارفی جائزہ". راحت القلوب. **٣** (١): ٢١٩. 28 جنوری 2021 میں اصل سے آرکائیو شدہ. اخذ شدہ بتاریخ ٢٤ جنوری ٢٠٢٢.  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)